**Aftagerpanelmøde den 23. november 2022**

*Vi besøger Falco på Filosofgangen 24, 2. sal, 5000 Odense C*

Start klokken 16.30 med efterfølgende spisning.

Dagsorden

* Præsentationsrunde
* Fortælling om Falco
* Godkendelse af sidste mødes referat
* Kvalitet i uddannelsen - nøgletal og status på litteraturvidenskab v. studieleder Adam Paulsen

Kære aftagerpanel,

Flere af jer har ved forskellige lejligheder opfordret os til at bruge jer mere og i et eller andet omfang også give jer lektier for. Nu er tidspunktet kommet, hvor vi gerne vil gøre brug af denne mulighed.

Vi oplever pt. et ret stort pres på vores uddannelse, og her tænker jeg ikke på regeringens forslag om at skære et år af samfundsvidenskabelige og humanistiske kandidatuddannelser, selv om det naturligvis ikke gør presset mindre. I løbet af de seneste måneder har vores institutledelse, bl.a. med henvisning til et dårligt uddannelsesregnskab for perioden 2020-21, lagt pres på os for at få os til at samlæse vores metodefag med de øvrige litterære uddannelser (dansk, tysk, engelsk). I faggruppen er vi enige om, at yderligere samlæsning med større hold og udhuling af kernefaglighed kvalitativt vil forringe vores uddannelse og formentlig også føre til større frafald.

Samtidig har vi fået en ny rektor, der fører kvalitet i sit banner, og som for øjeblikket er på rundtur til alle campusser og institutter på SDU med en historie om, at vi fremover i højere grad end hidtil skal fokusere på at levere uddannelse og forskning af højeste kvalitet – og tilsvarende i mindre grad være et universitet for alle.

Jeg vil på den baggrund meget gerne høre jeres mening om, hvordan vores kvaliteten af vores uddannelse tager sig ud, når I kigger på vores studieordning og sammenholder den med de relevante nøgletal. Nogle stikord kunne fx være tilstedeværelseskrav, feedback, forbindelse mellem faglige indhold og employabilitetstiltag, vægtningen af generalist- og specialistfag, holdstørrelse, optag og adgangskvotient, frafald, studieintensitet.

Vedlagt flg. materiale for BA Litteraturvidenskab og KA Litteraturvidenskab

* Link til Studieordningerne [studieordningen BA Litteraturvidenskab](https://odin.sdu.dk/sitecore/index.php?a=sto&id=46415&listid=924&lang=da) og [KA Litteraturvidenskab](https://odin.sdu.dk/sitecore/index.php?a=sto&id=47474&listid=891&lang=da).
* Evaluering af hele uddannelser
* Læringsbarometer
* Nøgletal (frafald, studietid, undervisning, forskningsdækning, ledighed)
* Studieintensitet
* Spørgsmål om overgang til arbejdsmarked

Jeg vil evt. supplere med yderligere data og materiale, når vi mødes i november

Bedste hilsener

Adam

* Meddelelser v. alle

Spisning klokken 18.30 på Restaurant Værdsat